UES

Cultura.- Castell de Guardiola de Berguedà
2023-09-16 08:00 - 17:00 (Europe/Madrid)
Visita: Situat al cim i vessants del turó que hi ha al costat de tramuntana de l’aiguabarreig de la riera de Saldes o d’Eina amb el riu Llobregat, el castell de Guardiola, va ser edificat a partir d’una
torre de guaita, documentada ja al s. X, que es va anar ampliant fins a convertir-se en un castell, amb un primer recinte fortificat que devia incloure unes quantes cases segurament aparegudes a
principis del segle XII. Prop del cim trobem el recinte sobirà defensat per dues torres circulars. La de migjorn és la més ben conservada. Al cim hi ha la construcció principal, de planta trapezoïdal,
bastida amb carreus escalabornats.
Caminada: Caminada circular de Bagà a St. Joan d’Avellanet i tornada a Bagà. El recorregut és d’uns 8 km i 260m de desnivell +/-. Sortint del parc de Bagà enfilarem per un corriol una mica descompost i bastant dret fins a Matallops on agafem la pista cap a la dreta, serà camí de baixada, agradable i distret i amb una bona vista i alguns atractius com ponts, túnels i passeres.
Aquest itinerari pot està sotmès a algun canvi, si fos el cas, s’avisaria abans d’iniciar les inscripcions.
Esmorzar: Al bar Cadí de Guardiola de Berguedà
Dinar optatiu: Al restaurant cal Pajares de Gironella. Menú tancat a triar quan es faci la inscripció.
Tindrem un xarrupet de ratafia, gentilesa de Ratafia Bosch!
Horari: Sortida a les 7 h de la plaça de les Dones del Tèxtil, tornada a les 19 h aproximadament.
Preu: Sense dinar, socis: 25 € no socis: 33€ // Amb dinar, socis: 52€ no socis: 60 €
Inscripcions: De l’1 al 13 de setembre de 2023, en línia, presencialment a secretaria, o bé per app (només per a socis/es)
Important: Recordeu que per participar a les activitats cal estar federat o fer l’assegurança al moment de la inscripció.
És recomanable portar bastons, calçat adequat, barret, aigua i estar alerta de la meteorologia, per tal de no tenir sorpreses.
Anar a inscripcions en línia
